### 12.    Beslutning om anlægsbevilling til vedligeholdelse af kommunale ejendomme 2020

**Åbent**

Sagsnr.: 326-2019-36341       J.nr.: 82.00.00           Dokumentnr.:
326-2019-330965

**Sagstype**

Beslutning.

**Resume og sagens baggrund**

På investeringsoversigten for 2020 er der afsat et
rådighedsbeløb på anlægsbudgettet på i alt 11,603 mio. kr. til at udføre
vedligeholdelsesopgaver på kommunens ejendomme. Registreringen af
vedligeholdelsesopgaverne danner grundlag for prioriteringen, der foretages af
Teknik- og Miljøudvalget. Forslaget til prioritering har været drøftet på
Teknik- og Miljøudvalgets møde i december 2019. Der søges om anlægsbevilling
til det samlede rådighedsbeløb.

**Indstillinger**

Direktøren indstiller, at der gives en anlægsbevilling på
11,603 mio. kr. finansieret af rådighedsbeløbet til vedligeholdelse af
kommunale ejendomme i 2020.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2020 er der afsat et
rådighedsbeløb på anlægsbudgettet på i alt 11,603 mio. kr. til vedligeholdelse
af kommunens ejendomme. Efter den ændrede organisering af teknisk drift og
service er der nu udover anlægsbudgettet et samlet driftsbudget på cirka 70
mio. kr. til drift, service og vedligehold. De to budgetter til henholdsvis
anlæg og drift udgør den samlede ramme til drift, service og vedligeholdelse af
kommunens ejendomme.

*Ejendommenes tilstand*

[adresse] ejendomme har en vedligeholdelsesmæssig
tilstand, der samlet set ligger under middel. Den samlede tilstand er dog i
løbende udvikling. Det sker eksempelvis i takt med salg af ejendomme, der ikke
længere satses på, og ved nybyggeri og ombygning af eksisterende ejendomme.
Endelig nedrives enkelte ejendomme, der er i for ringe tilstand.

I den årlige prioritering afsættes de enkelte projekters
forventede økonomi. I det videre arbejde med projekterne bliver økonomien
vurderet nærmere og kvalificeres endeligt i forbindelse med indhentning af
tilbud. Det har en betydning for den samlede vurdering af
vedligeholdelsesbehovet.

*Ejendomsstrategi*

I forbindelse med vedtagelse af budgetaftalen for 2016-2022
blev det besluttet at arbejde med optimering af kommunens ejendomsmasse.
Indsatsen omtales også som kloge kvadratmeter. For at arbejde med kloge
kvadratmeter er der behov for at skabe overblik over hvilke ejendomme, der
satses på i fremtiden. Det medfører et behov for at fokusere på
vedligeholdelsen i disse ejendomme.

*Handlekatalog*

I det følgende beskrives nogle af de bygningsmæssige
udfordringer, der er i [adresse] ejendomme, og som samtidig danner
grundlag for prioriteringen af anlægsbudgettet.

·
Tagudskiftninger: Kommunen har mange ældre ejendomme med
nedslidte tage flere steder. Utætte tage har direkte konsekvenser for
anvendelsen af ejendommene. Der er registreret behov for tagudskiftninger eller
reparationer for cirka 18 mio. kr.

·
Ydervægge: Afgørende for bygningens restlevealder. Der er
registreret behov for vedligehold for cirka 9 mio. kr.

·
Tekniske installationer: Et af de omfattende
vedligeholdelsesområder er de tekniske installationer (for eksempel vand,
varme, ventilation, kloak med videre). Her er der registreret behov for
vedligehold for cirka 20 mio. kr.

·
Indeklima: Der er stigende fokus på indeklimaforhold i
kommunale ejendomme. Det mærkes dels ved henvendelser fra brugere af ejendommene,
og dels via påbud fra Arbejdstilsynet om forbedring af indeklima. Påbuddene og
ønskerne fra brugerne betyder i mange tilfælde et behov for etablering eller
ombygning af ventilationsanlæg. Der er i 2019 arbejdet med at forbedre
luftkvaliteten på konkrete lokaler i [adresse] og [adresse]. Arbejdet
forventes at fortsætte, og der forventes udgifter for cirka 2 mio. kr. i 2020.

~~·~~Brandsikkerhed: Der er udarbejdet et overordnet
overblik over kommunens automatiske brandalarmeringsanlæg (ABA-anlæg) i 2018.
Det viser et behov for udskiftning og opgradering for op til cirka 9 mio. kr.

·
Tilgængelighedsforhold: Flere af kommunens skoler lever
ikke op til kravene om tilgængelighed sammenholdt med det frie skolevalg. Det
medfører behov for konkrete indsatser på en række skoler.

·
Sikring mod vandskader: Grundvandsstigninger,
stigende mængder nedbør og flere hændelser med kraftig regn øger risikoen for
vandskader i de kommunale ejendomme. Det medfører et stigende behov for sikring
mod disse skader for at kunne undgå skader, der medfører store omkostninger.

·
Adgangskontrol: I takt med stigende krav til datasikkerhed
og brugeranvendelse i de kommunale ejendomme er der et behov for at opdatere
adgangskontrollen. Det kan gøres ved at udvide antallet af ejendomme, hvor der
er automatiske adgangskontrolsystemer. Det vil gøre de kommunale ejendomme mere
tilgængelige for forskellige brugergrupper (herunder også foreninger) samtidig
med, at datasikkerheden og styring af hvem, der anvender de kommunale
ejendomme, styrkes.

·
Affaldsgårde: Der er et stigende krav fra
forsikringsselskaber (herunder også kommunens nuværende) om at aflåse
affaldsbeholdere og holde dem i passende afstand til bygninger. Det er for at
mindske risikoen for bygningsbrand ved ildspåsættelse af affaldsbeholdere.
Derfor bør der etableres affaldsgårde på alle ejendomme omfattet af disse krav.

·
Diverse registreret vedligehold: Foruden ovenstående
større indsatser er der en lang række mindre puljer af opgaver. Disse er
registreret på den enkelte ejendom og bør indgå i prioriteringen på lige fod
med ovenstående opgaver.

Teknik- og Miljøudvalget har på sit møde den 5. december
2019 drøftet prioriteringen af anlægsbudgettet til vedligeholdelse og når
anlægsbevillingen er givet, vil udvalget i februar 2020 træffe endelig
beslutning om prioriteringen.

**Økonomiske konsekvenser**

Der er afsat et rådighedsbeløb på 11,603 mio. kr. til
udvendig vedligeholdelse i 2020. Det bemærkes, at restrådighedsbeløbet herefter
udgør 0 kr.

[adresse] bemærkninger er indarbejdet i sagen.

**Teknik- og Miljøudvalgets møde
den 16. januar 2020:**

Anbefales.

**Økonomiudvalgets møde den 22.
januar 2020:**

Anbefales.